open-index/open-wikipedia-markdown huggingface dataset:
Portugalin ralli 2010

**Portugalin ralli 2010** (virallisesti *44. Vodafone Rally de Portugal*) oli Rallin MM-sarjan kauden 2010 kuudes osakilpailu, joka ajettiin 27.-30. toukokuuta.

Kilpailun voitti Sébastien Ogier, jolle voitto oli ensimmäinen rallin MM-sarjassa. Ogier ajoi Citroënin junioritallissa ja aloitti kolmannen päivän 21.1 sekunnin johtoasemassa ennen Loebia. Loeb ajoi nopeimmat ajat sunnuntaina neljällä erikoiskokeella, mutta ei noussut johtoon.

## Erikoiskokeet
Kilpailussa oli 18 erikoiskoetta. Ensimmäinen yleisöerikoiskoe ajettiin torstaina 27. toukokuuta ja viimeinen sunnuntaina 30. toukokuuta 2010. Yhteensä kilpailumatkaa oli 355,32 kilometriä, 867,75 kilometriä siirtymäosuuksia ja kokonaispituus oli 1223,07 kilometriä.

## Tulokset

## Muuta
* Sébastien Ogierin uran ensimmäinen voitto.
* Citroën Juniorin ensimmäinen voitto.

## Lähteet
Andrei Koivumäki

**Andrei Koivumäki** (s. 1988 Leningrad, Neuvostoliitto) on suomalainen asuntomyyjä .    Koivumäki on kerännyt huomiota sosiaalisessa mediassa ja tekee mm. puhujakeikkoja .  

## Ura
Koivumäki on opiskellut Saimaan ammattiopistossa taloushallintoa ja Lahden ammattikorkeakoulussa johtamista ja viestintää.

Koivumäki aloitti uransa kiinteistöalalla vuonna 2012 Kiinteistömaailmassa.  Samana vuonna hän perusti itselleen Facebook-sivun, aikana jolloin juuri kukaan muu alan toimijoista ei ollut vielä työnsä puolesta somessa. Facebookin lisäksi Koivumäki on aktiivinen myös LinkedInissä ja Instagramissa. Viiden Kiinteistömaailma-vuoden aikana hän yleni Bulevardin toimiston kehitysjohtajaksi ja oli parhaimmillaan ketjun toiseksi paras myyjä Helsingissä. Sieltä hän siirtyi Kotijoukkueen palvelukseen vuonna 2017. Hän rikkoi Kotijoukkueen myyntiennätykset tuoden ketjun liikevaihdosta lähes kolmanneksen.  Koivumäki on hyödyntänyt venäläisiä juuriaan myydessään asuntoja venäläisille. Hänen tunnetuimpia välityksiään oli syksyllä 2017 Moskovan entisen varapormestari Vladimir Malyškovin ostama 435-neliöinen ja 2,6 miljoonaa euroa maksanut asunto Katajanokalla. 

Koivumäki perusti yhtiökumppaniensa kanssa Neliöt Liikkuu LKV:n yrityksen alkuvuonna 2019. 

**Ei LKV-kokeen läpäisyä** 

Koivumäki ei ole läpäissyt Keskuskauppakamarin LKV-koetta, joten hänellä ei ole oikeutta kutsua itseään kiinteistönvälittäjäksi eikä välittäjäksi. 

**Aluehallintoviraston huomautus**

Syyskuun 2022 alussa Koivumäki sai aluehallintovirastolta huomautuksen, sillä hän ja hänen työntekijänsä olivat esiintyneet kiinteistövälittäjänä, vaikka heillä ei ole oikeutta LKV-tittelin käyttämiseen.  Koivumäellä tai tämän työntekijöillä ei aluehallintoviraston mukaan ole kiinteistönvälittäjän (LKV) tutkintoa.

**Parturi-kampaamo**

Koivumäki on myös osakkaana helsinkiläisessä parturi-kampaamossa ja hänellä on nimeään kantava konsultointiyritys, jonka kautta hän tarjoaa puhujakeikkoja ja osallistuu myynti- ja markkinointialan asiantuntijatapahtumiin.

## Koivumäki mediassa
Keväällä 2019 Koivumäki esiintyi Nelosen Asuntokaupat sokkona -ohjelmassa, jossa hänen tehtävänsä oli etsiä ostajille sopivat kodit ja neuvotella niiden hinnat. 

Hän on esittänyt välittäjää myös Ylen Aikuiset-televisiosarjassa.

## Teokset
Koivumäen ja Katleena Kortesuon kirja *Sata faktaa myynnistä(*) ilmestyi keväällä 2019.

## Yksityiselämä
Koivumäki muutti perheensä kanssa Pietarista Lappeenrantaan vuonna 1992. Koivumäen isällä on suomalaiset sukujuuret.

## Lähteet

## Aiheesta muualla
*Koivumäen verkkosivut 
*Radio Rock: Andrei Koivumäki - kiinteistövälittäjien Cheek
*Puheen Aamu: Henkilöbrändäyksen ABC - kerro tarina, erotu ja kärjistä, sillä mikään ei muutu jos kukaan ei suutu! Vieraina Ville Tolvanen ja Andrei Koivumäki
Ranskan ralli 2010

**Ranskan ralli 2010** (virallisesti *1. Rallye de France – Alsace*) oli Rallin MM-sarjan kauden 2010 11. osakilpailu, joka ajettiin 1.–3. lokakuuta. Kilpailussa oli 20 erikoiskoetta.

Kilpailu oli ensimmäinen Alsacessa järjestetty Ranskan MM-osakilpailu. Kilpailun keskuspaikka oli Strasbourgissa. Toiseksi viimeisenä ajettava erikoiskoe 19 peruttiin johtuen huolesta katsojien turvallisuudesta.

Sébastien Loeb johti kilpailua alusta loppuun ja varmisti seitsemännen mestaruutensa. Loebin tallikaverina ajanut Dani Sordo sijoittui toiseksi, jolloin Citroën varmisti samalla valmistajien mestaruuden.

## Erikoiskokeet
Kilpailussa oli 20 erikoiskoetta, joiden yhteispituus oli 352,88 kilometriä. Siirtymiä oli 919,43 kilometriä ja kokonaispituus oli 1272,31 kilometriä.

## Tulokset

## Lähteet

## Aiheesta muualla
Ludovit Reis

**Ludovit Reis** (s. 1. kesäkuuta 2000 Haarlem, Alankomaat) on alankomaalainen jalkapalloilija, joka edustaa espanjalaista FC Barcelona B:tä. Hän on pelipaikaltaan keskikenttäpelaaja.

## Lähteet

## Aiheesta muualla
* Ludovit Reis WhoScored.com- sivustolla
Katalonian ralli 2010

**Katalonian ralli 2010** (virallisesti *46. RallyRACC Catalunya – Costa Daurada*) oli Rallin MM-sarjan kauden 2010 12. osakilpailu, joka ajettiin 22.–24. lokakuuta.

Sébastien Loeb voitti kilpailun. Yhdysvaltalainen Ken Block ajoi yhdeksänneksi ja sai ensimmäiset rallin MM-sarjan pisteensä. Junior WRC -sarjan kilpailussa Hans Weijs Jr menetti johdon kampiakselin anturin ongelman vuoksi ja Aaron Burkartin sijoitus neljänneksi riitti hänelle JWRC-sarjan mestaruuteen. Burkartin rengas hajosi aiemmin mutta hän palasi kilpailuun superralli-säännön myötä. Yeray Lemes voitti juniorien kilpailun.

## Erikoiskokeet
Kilpailussa oli 16 erikoiskoetta, joiden yhteispituus oli 344,88 kilometriä. Siirtymiä oli 956,82 kilometriä ja kokonaispituus oli 1301,70 kilometriä.

## Tulokset

## Muuta
* Ken Blockin uran ensimmäiset pisteet.

## Lähteet

## Aiheesta muualla

* Rally-Maps.com, erikoiskokeet kartalla
Marina Pettersson-Engström

**Marina Pettersson-Engström** (s. 21. syyskuuta 1987 Örebro, Ruotsi) on ruotsalainen jalkapalloilija, pelipaikaltaan puolustaja. Hän pelaa nykyisin Elitettan-seura KIF Örebron riveissä. Pettersson-Engströmiltä löytyy myös paljon Damallsvenskan-kokemusta niiltä ajoilta, kun Örebro siellä pelasi.

Pettersson-Engström debytoi Ruotsin naisten jalkapallomaajoukkueessa 22. marraskuuta 2011 ottelussa Kanadaa vastaan.

## Lähteet
Nazanin Vaseghpanah

**Nazanin "Naza" Vaseghpanah** (s. 29. toukokuuta 1987 Tehran, Iran) on ruotsalainen futsalpelaaja, pelipaikaltaan hyökkääjä. 

Vaseghpanah syntyi Iranissa, ja muutti Ruotsiin kaksivuotiaana. 

## Peliura
Vaseghpanah edustaa Ruotsin naisten futsalmaajoukkuetta, ja oli futsalin naisten maailmanmestaruuskilpailuissa 2019 viidellä maalillaan joukkueensa toiseksi paras maalintekijä Susan Varlin jälkeen. Yhteensä Vaseghpanah on pelannut 14 maaottelua, ja on tehnyt niissä 14 maalia.

## Lähteet
Uuden-Seelannin ralli 2010

**Uuden-Seelannin ralli 2010** (virallisesti *40. Rally of New Zealand*) oli Rallin MM-sarjan kauden 2010 viides osakilpailu, joka ajettiin ajettiin 7.–9. toukokuuta.

Sébastien Loeb ajoi ulos johtopaikalta erikoiskokeella 19, jolloin Sébastien Ogier nousi kärkipaikalle. Viimeiselle erikoiskokeelle Ogier ja Jari-Matti Latvala lähtivät 6,2 sekunnin erolla. Ogier menetti aikaa erikoiskokeen alussa ja pyörähti lähellä maalia, jolloin Latvala voitti kilpailun 2,4 sekunnin erolla. Loeb pyörähti viimeisellä erikoiskokeella yrittäessään tavoittaa kärkeä. Petter Solberg keskeytti viimeisellä erikoiskokeella kolmannelta sijalta ajettuaan ulos. Jari Ketomaa voitti S2000-luokan kilpailun ja Hayden Paddon voitti PWRC-luokan kilpailun.

## Erikoiskokeet
Kilpailussa oli 21 erikoiskoetta, joiden yhteispituus oli 396,50 kilometriä. Siirtymiä oli 1100,01 kilometriä ja kokonaispituus oli 1496,51 kilometriä.

## Tulokset

## Lähteet

## Aiheesta muualla
* Rally-Maps.com, erikoiskokeet kartalla
Meksikon ralli 2012

**Meksikon ralli 2012** (virallisesti **9. Rally Guanajuato Mexico 2012**) oli Rallin MM-sarjan kauden 2012 kolmas osakilpailu, joka ajettiin 8–11. maaliskuuta.

## Tulokset

## Lähteet
Meksikon ralli 2011

**Meksikon ralli 2011** (virallisesti **8. Rally Guanajuato Mexico 2011**) oli Rallin MM-sarjan kauden 2011 toinen osakilpailu, joka ajettiin 3–6. maaliskuuta.

## Tulokset

## Muuta
* Ott Tänakin uran ensimmäinen piste.

## Lähteet
Ilmari Rahola

**Ilmari Antero Rahola**, vuoteen 1906 **Helenius** (26. marraskuuta 1899 Mänttä – 26. helmikuuta 1968 Helsinki) oli opetusneuvos, joka teki elämäntyönsä osuustoiminnan parissa. 

## Henkilöhistoria
Ilmari Raholan vanhemmat olivat kauppias Johan August Helenius ja Anna Kristina Alenius ja puoliso vuodesta 1924 Eeva Kyllikki Marsio. Pääjohtaja, kontra-amiraali Eero Rahola ja professori Jaakko Rahola olivat hänen veljiään. Ilmari Rahola tuli ylioppilaaksi 1918 ja valmistui filosofian kandidaatiksi 1922. Hän toimi *[[Hämeen Sanomat|Hämeen Sanomien]]* toimitussihteerinä 1918–1920, Pellervo-seuran kirjallisena sihteerinä 1923–1934, *Suomen Osuustoimintalehden* toimitussihteerinä 1923–1930, Pellervon kirjeopiston johtajana vuodesta 1930 ja Pellervo-seuran sihteerinä vuodesta 1934. Vuonna 1965 Rahkola jäi eläkkeelle Pellervo-seuran pääsihteerinä. Opetusneuvoksen arvonimen hän sai 1959. 

## Julkaisuja
* *Suomen liikemies-yhdistys 1896–1921: juhlajulkaisu*, 1921, toim. Leo Harmaja, J. Bärlund, Oskari Kauppi, Ilmari Rahola
* *Suomen osuuskassaliike tätä nykyä: julkaistu liikkeen 25-vuotisjuhlan johdosta*, 1927, toim. Hannes Gebhard, Ilmari Rahola
* *Voittaja: runoja ja kertomuksia osuuskuntain ja maataloudellisten yhdistysten illanviettoihin*, 1929, kokoaja Ilmari Rahola
* *Maaseudun Pellervo-yhdistykset*, 1929
* *Maaseudun puhelinyhtymät ja puhelinlaitoksen keskittäminen*, 1933
* *Pääelinkeinomme tukemistoimenpiteitä*, 1933
* *Hannes Gebhardin muisto*, 1934, toim. Ilmari Rahola, avustanut Hedvig Gebhard
* *Agricultural co-operation in Finland*, 1936
* *Das Genossenschaftswesen Finnlands während der letzten Wirtschaftskrise*, 1936
* *Maataloustuotteiden vientikiintiöiden jakaminen*, 1937
* *Pellervo-seuran toimintaa*, 1937
* *Suomen osuustoiminnan oppikirja maatalouskouluja ja kansanopistoja varten*, 1938, 5. painos, Hannes Gebhard, toim. Ilmari Rahola
* *Die Genossenschaftsbewegung gegenwärtig in Finnland*, 1939
* *Pohjois-Savon pellervolainen osuustoiminta*, 1953, julkaisussa *Savonmaan hyväksi* (juhlajulkaisu P. V. Heikkisen 70-vuotispäiväksi), ss. 140–151 

## Lähteet
Portugalin ralli 2011

**Portugalin ralli 2011** (virallisesti **45. Vodafone Rally de Portugal 2011**) oli Rallin MM-sarjan kauden 2011 kolmas osakilpailu, joka ajettiin 24–27. maaliskuuta.

Kilpailun voitti Sébastien Ogier. Hirvonen ja Latvala kärsivät rengasrikosta ja rikkoutuneesta vetoakselista. Sébastien Loeb keräsi Power Stage -erikoiskokeelta kolme lisäpistettä, joka nosti hänet kuljettajien mestaruustaistelussa tasapisteisiin Hirvosen kanssa.

## Tulokset

## Lähteet

## Aiheesta muualla

* Rally-Maps.com, erikoiskokeet kartalla
Stephanie Beatriz

**Stephanie Beatriz Bischoff Alvizuri** (s. 10. helmikuuta 1981 Neuquén, Neuquénin maakunta, Argentiina) on argentiinalaissyntyinen yhdysvaltalainen näyttelijä. Hän on näytellyt konstaapeli Rosa Diazin roolin televisiosarjassa *[[Brooklyn 99]]*. 

## Yksityiselämä
Beatriz muutti Yhdysvaltoihin kolmevuotiaana ja vietti lapsuutensa Texasissa. Hänellä on oikeassa kulmakarvassa arpi, joka syntyi, kun hän kymmenvuotiaana kompastui Lego-palikkaan. Hän valmistui 2002 Stephens Collegesta.

Beatriz kertoi julkisesti vuonna 2016 olevansa biseksuaali. Kun hän kertoi suuntautumisestaan, se haluttiin kirjoittaa myös Beatrizin hahmolle televisiosarjaan *Brooklyn 99*. Beatriz kertoi 2017 kärsineensä syömishäiriöstä.

Beatriz avioitui lokakuussa 2018 Brad Hossin kanssa. He saivat ensimmäisen lapsensa elokuussa 2021.

## Filmografia
### Elokuvat
* *Short Term 12* (2013)
* *You're Not You* (2014)
* *Pee-wee's Big Holiday* (2016)
* ''Ice Age 5: Törmäyskurssilla'' (2016)
* *The Light of the Moon* (2017)
* *Half Magic* (2018)
* *[[Lego elokuva 2|Lego Elokuva 2]]* (2019)
* *[[Encanto]]* (2021)

### Televisiosarjat
* *[[Ratkaisija]]* (2009)
* *Smart One* (2012)
* ''Moderni perhe'' (2013-2016)
* *[[Southland (televisiosarja)|Southland]]* (2013)
* *[[Jessie (televisiosarja)|Jessie]]* (2013)
* *Hello Ladies* (2013)
* *[[Brooklyn 99]]* (2013)
* *Top Chef Duels* (2014)
* *Axe Cop* (2015)
* *Bob's Burgers* (2017)
* *@midnight* (2017)
* *[[BoJack Horseman]]* (2018)
* ''Kauhukeittiö'' (2018)
* *One Day at a Time* (2019)
* *Into the Dark* (2019)
* *[[Hazbin Hotel]]* (2024)

## Lähteet

## Aiheesta muualla
Jennifer Quinn

**Jennifer J. Quinn** on yhdysvaltalainen matemaatikko, joka on erikoistunut kombinatoriikkaan. Quinn työskentelee University of Washington Tacoma-yliopistossa ja kuuluu Mathematical Association of America-hallintoneuvostoon. Vuodesta 2004 vuoteen 2008 Quinn toimi *[[Math Horizons]]*-nimisen aikakauslehden päätoimittajana.

## Lähteet
CrossCode

**CrossCode** on Radical Fish Gamesin kehittämä ja Deck13:n julkaisema roolipeli. Peli on julkaistu vuonna  Windowsille ja seuraavana vuonna Linuxille ja Mac OS X:lle.

## Vastaanotto
Pelillä on Metacritic -kerääjäsivustolla arvosana 86&nbsp;%.

## Lähteet

## Aiheesta muualla
*
Amanda Nildén

**Amanda Nildén** (s. 7. elokuuta 1998 Tukholma, Ruotsi) on ruotsalainen jalkapalloilija, pelipaikaltaan puolustaja. Hän edustaa Englannin Superliigassa pelaavaa Tottenham Hotspuria.

Nildén aloitti aikuisten sarjoissa vuonna 2014 Elitettanissa pelanneen Brommapojkarnan joukkueessa. Hän oli kauden 2015 sivussa eturistisiteen vamman vuoksi. Vuonna 2017 hän edusti Elitettanissa AIK:ta. Tammikuussa 2018 hän siirtyi englantilaisseura Brighton & Hove Albioniin, jota hän edusti kesään 2020 saakka. Nildén edusti vuoden ajan kotimaassaan Eskilstuna Unitedia kunnes siirtyi elokuussa 2021 italialaisseura Juventukseen. Hän voitti kaudella 2021–2022 Italian liigamestaruuden ja cupin sekä seuraavalla kaudella cupin. Hän siirtyi tammikuussa 2024 lainalle englantilaisseura Tottenham Hotspuriin, ja kesällä 2024 siirto vakinaistettiin.

Nildén pelasi Ruotsin naisten maajoukkueessa ensimmäisen kerran helmikuussa 2021 Maltaa vastaan. Hän on heinäkuun 11. päivään 2025 mennessä pelannut 14 naisten maaottelua. EM-kilpailuissa 2022 Nildén pelasi yhden ottelun, voitokkaan puolivälierän Belgiaa vastaan.

## Lähteet
Ranskan ralli 2011

**Ranskan ralli 2011** (virallisesti **2. Rallye de France – Alsace 2011**) oli Rallin MM-sarjan kauden 2011 11. osakilpailu, joka ajettiin 29. syyskuuta. – 2. lokakuuta.

## Tulokset

## Muuta
* Pierre Campanan uran ensimmäiset pisteet.

## Lähteet

## Aiheesta muualla
Katalonian ralli 2011

**Katalonian ralli 2011** (virallisesti **47. RallyRACC Catalunya – Costa Daurada 2011**) oli Rallin MM-sarjan kauden 2011 12. osakilpailu, joka ajettiin 20–23. lokakuuta.

## Tulokset

## Lähteet

## Aiheesta muualla
Meksikon ralli 2013

**Meksikon ralli 2013** (virallisesti **10. Rally Guanajuato Mexico 2013**) oli Rallin MM-sarjan kauden 2013 kolmas osakilpailu, joka ajettiin 8–10. maaliskuuta.

## Tulokset

## Muuta
* Thierry Neuvillen uran ensimmäinen palkintokorokesija.

## Lähteet
Sardinian ralli 2013

**Sardinian ralli 2013** (virallisesti **10. Rally Italia Sardegna 2013**) oli Rallin MM-sarjan kauden 2013 seitsemäs osakilpailu, joka ajettiin 21–23. kesäkuuta.

Elfyn Evans ajoi ensimmäisen kilpailunsa WRC-luokan autolla ja nousi kuudenneksi. WRC2:ssa ajanut Robert Kubica nousi yhdeksänneksi.

## Tulokset

## Muuta
* Elfyn Evansin ja Robert Kubican uran ensimmäiset pisteet.

## Lähteet
Jennifer Winget

**Jennifer Winget** (s. 30. toukokuuta 1985 Goregaon, Mumbai, Intia) on intialainen näyttelijä. Hän on näytellyt muun muassa televisiosarjoissa *Kasautii Zindagii Kay*, *Dill Mill Gayye*, *[[Saraswatichandra]]*, *[[Beyhadh]]* ja *Bepannah*.

## Filmografia
### Elokuvat
* *Akele Hum Akele Tum* (1995)
* *Raja Ki Aayegi Baraat* (1997)
* *Raja Ko Rani Se Pyar Ho Gaya* (2000)
* *Kuch Naa Kaho* (2003)
* *Phir Se...* (2018)

### Televisiosarjat
* *Shaka Laka Boom Boom* (2002–2003)
* *Kkusum* (2003)
* *Kkoi Dil Mein Hai* (2003)
* *Kartika* (2004)
* *Kasautii Zindagii Kay* (2005–2008)
* *Kyaa Hoga Nimmo Kaa* (2006)
* *Kahaani Ghar Ghar Kii* (2006)
* *Kahiin to Hoga* (2007)
* *Sangam* (2007–2009)
* *Zara Nachke Dikha* (2008)
* *Dekh India Dekh* (2009)
* *Star One: Naurua Ke Phatke* (2009)
* *Comedy Circus* (2009)
* *Dill Mill Gayye* (2009)
* *Zara Nachke Dikha* (2010)
* *Zor Ka Jhatka: Total Wipeout* (2011)
* *Comedy Ka Maha Muqabala* (2011)
* *Nachle Ve with Saroj Khan* (2011)
* *Teri Meri Love Stories* (2012)
* *[[Saraswatichandra]]* (2013–2014)
* *[[Beyhadh]]* (2016–2017)
* *Bepannah* (2018)
* *Beyhadh 2* (2019–2020)

## Lähteet

## Aiheesta muualla

*
Edith Hannam

**Edith Margaret Hannam** (o.s. **Boucher**; 28. marraskuuta 1878 Bristol, Englanti – 16. tammikuuta 1951 Kensington, Englanti) oli brittiläinen tennispelaaja. Vuoden 1912 kesäolympialaisissa Hannam voitti tenniksen naisten sisäkaksinpelin kultaa sekä tenniksen sekasisänelinpelin kultaa Charles Dixonin parina.

Vuonna 1909 hän nai Francis John Hannamin, joka kuitenkin kuoli 5. heinäkuuta 1916.

## Lähteet
Hakkuurästi

**Hakkuurästi** on metsätaloudessa sitä että metsään ei ole tehty ensiharvennusta tai hakkuuta. Hakkuurästejä kertyy erityisesti kuitupuuvaltaisiin harvennusmetsiin. Roudan vähäisyys kasvattaa hakkuurästejä.

## Lähteet
Rabi (vilja)

**Rabi** (arab. *rabi* ’kevät’) tarkoittaa Intiassa viljalajiketta, jota viljellään talvella.
Kylvö tehdään myöhään syksyllä tai alkutalvesta, ja vilja korjataan keväällä. Näitä ovat siellä muun muassa vehnä, kaura ja ohra.
Rabi-viljat vaativat vettä keskimääräisen määrän.
Rabi-viljan vastakohta on kesän sateisella monsuunikaudella viljeltävä kharif-vilja, esimerkiksi riisi. Näiden välikautena viljellään kesällä joitain lyhytkasvukatisia zaid-lajikeita.

## Rabi

Rabi-viljoja kasvatetaan joko kesän aikana maahan imeytyneellä sadevedellä tai kastelemalla maata.

Yleensä rabi-vilja kylvetään marraskuun keskipäivinä. Vilja korjataan huhti-toukokuusta lähtien. Rabi-viljat viihtyvät melko viileässä ja kuivassa ja niiden kasvukausi on 90-120 vuorokautta.
Rabi-viljoja uhkaavat Intiassa muun muassa yllättävät voimakkaat talvisateet, jotka tuovat tulvia ja raesateita. Myös kuivuus ja satunnainen halla uhkaavat näitä viljoja.

## Viitteet
Marble Madness

**Marble Madness** () on Atarin kehittämä ja julkaisema sokkelopeli, joka on julkaistu vuonna  kolikkopelinä ja sen jälkeen useille muille alustoille. 

Pelille kehitettiin jatko-osaa nimeltä *Marble Madness II*, joka jäi prototyyppiasteelle.

## Pelaaminen
Tavoitteena on vierittää marmorikuulaa isometrisesti kuvatussa sokkelossa. Pelaajan on vältettävä kentältä putoamista tai muuten vaurioittamasta kuulaa. Pelissä ratkaistaan fysiikkapohjaisia pulmia. 

Pelissä on vain kuusi tasoa, mutta pelaaminen tapahtuu kellotettua aikaa vastaan. Aikakauden laitteiston rajoituksien vuoksi pelistä karsittiin kaikki epäolennaisuudet pois.Pelin viides taso (nimeltään Silly Race) eroaa muista tasoista siinä, että siinä mennään eri suuntaan kuin muissa tasoissa.

## Kehitys
Pelin kolikkoversion on kehittänyt Mark Cerny.
Peli suunniteltiin pelattavaksi hiiren kaltaisella trackball-ohjaimella (pallohiiri), joka olisi moottoroitu pelin antamalle vasteelle. Moottoroitu vaste hylättiin, koska ratkaisu ei olisi kestänyt pelihalliympäristössä ja peliin tuli tavallinen trackball.

Pelin kehityksessä käytettiin VAX-11/780 minitietokonetta. Peli ohjelmoitiin C-kielellä ja oli ensimmäinen Atari System 1 -alustaa käyttänyt kolikkopeli.

Peli julkaistiin joulukuussa 1984 ja se myi noin  yksikköä, joka oli kyseisenä vuonna huipputulos.

## Vastaanotto
Pelin Commodore 64 -versio on saanut Commodore User -lehden arvostelussa arvosanaksi 9/10.

## Lähteet

## Aiheesta muualla
* 
* 
* 
* 
* 
*
Melita Norwood

**Melita Norwood** (synt. **Sirnis**; 25. maaliskuuta 1912 Bournemouth – 2. kesäkuuta 2005 Lontoo) oli brittiläinen kommunisti, joka vakoili Neuvostoliiton hyväksi lähes neljänkymmenen vuoden ajan työskennellessään virkailijana tieteellistä tutkimusta tehneessä British Non-Ferrous Metals Research Association -organisaatiossa. Hänen 1940-luvulla vuotamansa salaiset asiakirjat auttoivat Neuvostoliiton ydinaseohjelmaa.

## Elämä
Norwoodin vuonna 1918 kuollut isä Alexander Sirnis oli latvialaissyntyinen kirjanpainaja, joka ihaili Venäjän vallankumousta. Äiti oli englantilainen ja kannatti myös työväenliikettä. Norwood opiskeli vuosina 1930–1931 Southamptonin yliopistossa, mutta keskeytti opintonsa ja muutti äitinsä kanssa Lontooseen. Vuonna 1932 hänet palkattiin konttoristiksi metallurgista tutkimusta tehneeseen British Non-Ferrous Metals Research Associationiin (BNFMRA). Vuonna 1935 tunnettu kommunisti Andrew Rothstein värväsi hänet neuvostotiedustelun vakoojaksi koodinimellä *Hola*. Norwood liittyi seuraavana vuonna myös Ison-Britannian kommunistiseen puolueeseen. Hän kuului alkujaan vakoojarenkaaseen, jonka muut jäsenet vangittiin jo vuonna 1938, mutta hän ei tuolloin paljastunut.

Norwood luovutti Neuvostoliittoon valokuvaamiaan salaisia asiakirjoja, joista osa liittyi huippusalaisiin valtion tutkimushankkeisiin. Kun BNFMRA ryhtyi vuonna 1945 avustamaan Britannian ydinaseen kehittämiseen liittynyttä Tube Alloys -projektia, Norwood vuoti Neuvostoliittoon uraaniin liittyneitä tutkimustuloksia. Hänen merkityksestään Neuvostoliiton ydinaseohjelmalle on myöhemmin kiistelty, sillä Neuvostoliitolla oli tärkeämpiäkin vakoojia, kuten Manhattan-projektissa työskennellyt fyysikko Klaus Fuchs.

Norwood jäi eläkkeelle BNFMRA:sta vuonna 1972. Hän jatkoi vakoojana loppuun asti, tosin hänellä ei enää 1940-luvun jälkeen ollut pääsyä salaisiin hallituksen asiakirjoihin. Hän ei salannut aatemaailmaansa ja kuului ydinaseriisuntaa kannattaneeseen CND-kansalaisjärjestöön. Norwoodin vakoilu paljastui vasta Neuvostoliiton hajoamisen jälkeen, kun KGB:n salaisia asiakirjoja sisältävä niin sanottu Mitrohinin arkisto vuodettiin läntisten tiedustelupalvelujen haltuun. Vakooja *Holan* henkilöllisyyden selvitti MI5:n palkkaama historiantutkija Christopher Andrew ja tieto julkistettiin *[[The Times]]* -lehden artikkelissa, joka ilmestyi hieman ennen Andrew’n kirjan *The Mitrokhin Archive* julkaisua syyskuussa 1999. Tuolloin 87-vuotias Norwood tunnusti vakoilun, mutta Tony Blairin hallitus päätti jättää syytteen nostamatta rikoksista kuluneen pitkän ajan vuoksi. Myöhemmin ilmeni, että Britannian tiedustelu oli saanut Norwoodista vinkin jo vuonna 1965, mutta ei ollut tehnyt asialle mitään.

## Populaarikulttuurissa
Norwoodin elämäntarina on toiminut innoittajana vuonna 2018 valmistuneelle elokuvalle *[[Red Joan]]*, jonka pääosaa näyttelee Judi Dench. Elokuvassa henkilöiden nimet on muutettu.

## Katso myös
*Cambridgen viisikko

## Lähteet
Saga Sarkola

**Saga Sarkola** (s. 1994) on suomalainen näyttelijä. Sarkola valmistui Tampereen yliopiston Näyttelijäntyön laitokselta vuonna 2019 teatteritaiteen maisteriksi. Sarkolan ensimmäinen elokuvarooli oli Timo Koivusalon ohjaamassa elokuvassa ''Täällä Pohjantähden alla'' vuonna 2009, jossa hän näytteli Ani Salpakaria. Sarkola esiintyi räppäri Cheekin tyttöystävän roolissa JP Siilin vuonna 2018 ensi-iltansa saaneessa elokuvassa ''Veljeni vartija''. Elokuvien lisäksi Sarkola on näytellyt KOM-teatterissa yleisömenestykseksi yltäneessä näytelmässä *Veriruusut*.

Sarkola on vanhempiensa, näyttelijä ja laulaja Jonna Järnefeltin ja näyttelijä-teatterinjohtaja Asko Sarkolan vanhin yhteinen lapsi. Asko Sarkolan aiemmasta avioliitosta syntyneet isosisaruspuolet, näyttelijä Sampo Sarkola sekä ohjaaja ja näytelmäkirjailija Milja Sarkola, toimivat myös teatterialalla. Saga Sarkola on kertonut näyttelijäntyön olleen hänen unelma-ammattinsa lapsesta asti, vaikka vanhemmat kehottivat pohtimaan muitakin vaihtoehtoja alan epävarmuuden vuoksi.

Sarkolan äidinkieli on ruotsi. Äidinkielellään hän on näytellyt ruotsalaisessa tv-sarjassa *Vettä sakeampaa* (2014–2016, 2020) sekä ääninäytellyt Pikku Myyn roolin uuden ''Muumilaakso''-animaatiosarjan ruotsinkielisessä versiossa.

## Filmografia

## Lähteet

## Aiheesta muualla
* 
* 
* Saga Sarkola Actors in Scandinaviassa (englanniksi)
Saikku

**Saikku** on sukunimi seuraavilla:

* Hanna Saikku (o.s. *Heikkilä*, 1870–1937), päätoimittaja ja kotitalousopiston johtaja
* Mikko Saikku (s. 1963), Yhdysvaltain tutkimuksen professori
* Olavi Saikku (1909–2003), diplomaatti, Hanna ja Rufus Saikun poika
* Pekka Saikku (1939–2021), suomalainen professori ja lääkäri
* Rufus Saikku (1866–1935), kansanopiston johtaja, kouluneuvos, Hanna Saikun puoliso
* Tapio Saikku (1901–1959), metsänhoitaja, virkamies ja yritysjohtaja, metsäneuvos, Hanna ja Rufus Saikun poika
* Tuomas Saikku (1906–1963), agronomi, kokoomuksen kansanedustaja, Hanna ja Rufus Saikun poika
* Valo Saikku (1929–2015), tietokirjailija, transkendentaalisen mietiskelyn edistäjä.
Susanne Moberg

**Anna Susanne Moberg** (s. 13. helmikuuta 1986 Tomelilla, Ruotsi) on ruotsalainen uransa päättänyt jalkapalloilija, pelipaikaltaan hyökkääjä. Hän pelasi koko uransa Damallsvenskanin Kristianstadsin riveissä. Moberg edusti myös Ruotsin naisten jalkapallomaajoukkuetta, ja pelasi vuosina 2011–2013 yhteensä 11 ottelua. Hän lopetti uransa lokakuussa 2015.

## Lähteet
Vida Lahey

**Frances Vida Lahey** (26. elokuuta 1882 – 29. elokuuta 1968) oli australialainen taidemaalari. Hän piti useita näyttelyitä vuosien 1902–1965 välisenä aikana.

## Elämänvaiheita
Lahey syntyi Pimpananassa Queenslandissa irlantilaistaustaisen viljelijän tyttäreksi. Taidemaalariksi hän opiskeli Brisbanessa kuvataiteilija Godfrey Riversin opetuksessa ja jatkoi opintojaan Melbournessa National Gallery Schoolissa.

Vuonna 1915 Lahey matkusti Britanniaan, Lontooseen, osin perhesyistä, osin jatkamaan taideopintojaan. Käynnissä ollut sota vaikutti häneen syvällisesti. Vuonna 1919 hän vieraili Manner-Euroopassa ja näki alankomaalaisia asetelmamaalauksia, joista sai myös paljon vaikutteita. Hän opiskeli lyhyesti Colarossin akatemiassa Pariisissa ennen paluutaan kotimaahansa vuonna 1920.

Vuonna 1923 hänellä oli jo näyttelyt kaikissa Australian suurimmissa kaupungeissa sekä Ranskassa, Britanniassa ja Yhdysvalloissa. Aiheinaan hänellä oli maisemia, muotokuvia ja asetelmia. 1920-luvun loppuun mennessä hän oli saanut aseman maansa naistaiteilijoiden parista ja häntä arvostettiin elävästä ja sensitiivisestä valon ja värin käytöstä. Vuonna 1927 hän matkusti jälleen Eurooppaan ja sai vaikutteita modernismista.

Palattuaan kotimaahan Lahey perusti Brisbaneen kolme taidestudiota ja vuonna 1929 yhdessä huomattavasti nuoremman ystävättärensä Daphne Mayon kanssa taidesäätiön, Queensland Art Fundin (Q.A.F):n. Taidesäätiön rahoilla ylläpidettiin Queenslandin kansallisgalleriaa ja perustettiin taidekirjasto. Taidesäätiön ja Laheyn perustamien kolmen studion ansiosta Brisbanen taide-elämä oli 1930-luvulla huomattavaa.

Vuonna 1941 Lahey perusti lasten taidekoulun, joka perustui hänen ajatukseensa, että taide on yleismaailmallinen kieli. Hän luennoi aiheesta yliopistossa, ja vuonna 1946 hän julkaisi pamfletin *Art for All* jossa kyseenalaisti modernismin ja sen luomat rumat ja monotoniset ympäristöt. Hänet palkittiin elämäntyöstään vuosina 1945 ja 1958. Nykyään Laheyn työtä taiteen ja kulttuurin puolestapuhujana yhteiskunnassa, jota taide ei kiinnostanut, pidetään merkittävämpänä kuin hänen maalauksiaan.

Lahey ei solminut avioliittoa, ja hänen sanotaan olleen ujo ja pienikokoinen.

## Lähteet
Hanna Saikku

**Johanna (Hanna) Vilhelmiina Saikku** (3. toukokuuta 1870 Loimaa – 2. joulukuuta 1937 Kangasala) oli suomalainen kotitalousopiston johtaja ja päätoimittaja.

Saikun vanhemmat olivat talollinen Rupert Heikkilä ja Vilhelmiina Viipuri. Hänen puolisonsa oli vuodesta 1896 filosofian maisteri, kansanopiston ja maanmieskoulun johtaja Rufus Saikku. Hanna Saikku kävi tyttökoulun ja Helsingin suomalaisen jatko-opiston ja  valmistui yksityisoppilaana ylioppilaaksi Helsingin suomalaisesta normaalilyseosta 1893. Hän opiskeli ennen avioitumistaan Helsingin yliopistossa luonnontieteitä ja valmistui filosofian kandidaatiksi 1897. Hän oli Suomen ensimmäisiä akateemisen loppututkinnon suorittaneita naisia. Hän tutustui kansanopisto-oloihin Ruotsissa ja Tanskassa 1903 ja 1905.

Saikku oli Hämeen kansanopiston johtajatar 1899–1916, Päivölän kasvitarha- ja talouskoulun johtaja 1907–1916. Perhe asui Sääksmäellä mutta muutti 1916 Kangasalle aiemmin kansanopistona toimineelle Noormarkun tilalle, jonne perustettu, Hanna Saikun vuodesta 1916 johtama kasvitarha- ja talouskoulu laajeni Kangasalan kotitalousopistoksi ja vuonna 1928 kokovuotiseksi emäntäkouluksi. Toisena johtajana Saikun rinnalla toimi Jenny Elfving. Vuonna 1919 hän aloitti Kangasalan Sanomien ensimmäisenä päätoimittajana.

Saikulla oli lukuisia luottamustoimia paikallisesti ja myös valtakunnallisesti. Hän oli muun muassa vuonna 1917 vanhan suomalaisen puolueen valtuuskunnan jäsen ja sitten kokoomuspuolueen vuodesta 1918.

Sanomalehtikirjoitusten kirjoittamisen lisäksi Saikku suomensi luonnontieteellisiä teoksia, kuten O. M. Reuterin kaksiosaisen *Piirteitä eläinten elämästä* (WSOY 1901, 1904) ja kirjoitti oppikirjan *Kemia kansanopistoja, kotitalous- ja maatalouskouluja varten* (1913).

Metsäneuvos Tapio Saikku, diplomaatti Olavi Saikku ja kansanedustaja Tuomas Saikku olivat Hanna ja Rufus Saikun poikia.

## Lähteet
Hanna Pettersson

**Hanna Pettersson** (s. 10. marraskuuta 1987 Ruotsi) on ruotsalainen jalkapalloilija, pelipaikaltaan hyökkääjä. Hän pelaa nykyisin Damallsvenskan-joukkue Piteån paidassa. Pettersson on kärsinyt eturistisiteen vammasta pelatessaan Piteåssa.

## Lähteet
Helena Åberg

**Sara Helena Åberg** (s. 16. heinäkuuta 1971 Avesta, Taalainmaa, Ruotsi) on ruotsalainen uransa päättänyt uimari, joka kilpaili pääasiassa vapaauinnissa. Åberg kilpaili Helsingborgs SS:n riveissä. Seura valitsi hänet 100-vuotisjuhlissaan vuonna 2007 vuosisadan parhaaksi uimariksi. Åberg kilpaili kesäolympialaisissa 1988 naisten 50 metrin vapaauinnissa, ja tuli sijalle 23.

## Lähteet
Arrivi e partenze

**Arrivi e partenze** on italialaisen poplaulaja Neffan kolmas albumi joka julkaistiin 11. toukokuuta 2001
## Kappaleet
#Arrivi e partenze – 2:37
#La mia signorina – 3:22
#Mistiche vibre – 4:29
#Funky mirandola – 4:42
#Scordati di me – 6:08
#Sano e salvo – 3:46
#Laura – 4:02 
#Ti perderò – 3:43
#Alla fermata – 4:30
#Alpha 2000 – 4:48
#Tutto il tempo – 5:33
#Tentazioni – 1:26
#Andare avanti – 4:15
## Lähteet

## Aiheesta muualla
* discogs.com-sivustolla
Lasse autolomalla

**Lasse autolomalla** (*Sune på bilsemester*) on Hannes Holmin ohjaama ruotsalainen lastenelokuva vuodelta 2013. Se perustuu Anders Jacobssonin ja Sören Olssonin samannimiseen lastenkirjaan ja on jatkoa vuotta aiemmin ensi-iltaan tuodulle elokuvalle *[[Lasse Kreikassa]]*, jonka tekijät ja näyttelijät ovat samoja.

## Juoni
Lassen perhe lähtee tällä kertaa kesälomamatkalle Itävallan Tiroliin, jossa perheen isä ja äiti ovat aikoinaan tavanneet. Isän motiivina on saada taiteilijan signeeraus häälahjaan, joka on osoittautunut arvokkaaksi maalaukseksi.

## Arvioita
*Helsingin Sanomien* Leena Virtasen mukaan tämä Lasse-elokuva on hieman hillitympi kuin edellinen, *Lasse Kreikassa*, joka oli hänestä karmeaa hössötystä alusta loppuun. ”Silti tämänkin elokuvan käsikirjoitus on toivottoman epätasainen, ja koko elokuvasta näkee, että se on tehty kiireellä.” Erikoista perhe-elokuvalle on Virtasen mielestä se, että lapsihahmot – jopa nimihenkilö Lasse – jäävät tarinassa aikuisten varjoon.

## Lähteet
Jacob Pavlovich Adler

**Jacob Pavlovich Adler** (12. helmikuuta 1855 Venäjän keisarikunta – 1. huhtikuuta 1926 Yhdysvallat) oli ukrainalaissyntyinen yhdysvaltalainen näyttelijä, joka vaikutti jiddišinkielisessä teatterikulttuurissa.

## Elämä ja ura
Adler syntyi Odessassa Venäjän keisarikunnassa (nykyisen Ukrainan alueella) juutalaiseen perheeseen. Hänen perheensä kohtasi useita pogromeja ja köyhtyi. Adler kiinnostui teatterista setänsä Arken kautta.Adler aloitti uransa odessalaisessa jiddiš-teatterissa. Jiddišinkielinen teatteritoiminta kuitenkin kiellettiin keisarikunnassa vuonna 1883, minkä seurauksena Adler muutti Englantiin. Saatuaan mainetta teatterialalla Lontoossa hän siirtyi Yhdysvaltoihin vuonna 1887. Hän palasi pian lyhytaikaisesti Eurooppaan, josta asettui taas Yhdysvaltoihin, New Yorkiin vuonna 1889. Hän perusti Independent Yiddish Art Companyn ja astui Poole’s Theatren johtoon, jonka hän nimesi Union Theatreksi. Union Theatresta tuli Adlerin johdolla New Yorkin kunnioitetuimpia jiddišinkielisiä teattereita kirjailija Jacob Gordinin toimiessa sen näytelmien pääkäsikirjoittajana. Adler perusti myös Grand Theatre -teatterin, josta tuli New Yorkin ensimmäinen nimenomaan jiddišinkielistä teatteria varten rakennettu rakennus. Juutalaisten suuri muuttoaalto Itä-Euroopasta johti kuitenkin useiden kilpailevien jiddišinkielisten teatterien perustamiseen ja Grand Theatren tulojen heikkenemiseen. 

Vuonna 1920 saamansa sairauskohtauksen jälkeen Adler esiintyi lavalla enää vain satunnaisesti. Hän kuoli vuonna 1926.

## Perhe
Adler oli kolmesti naimisissa: Sonyan, Dinahin ja Saran kanssa, jotka kaikki olivat myös näyttelijöitä. Monista Adlerin lapsista tuli myös näyttelijöitä, joista tunnetuin oli Stella Adler, kuten hänen siskontyttärestäänkin Francine Larrimoresta. Adler oli myös näyttelijä-teatteriohjaaja Jerry Adlerin isosetä. 

## Lähteet
Kharif (vilja)

**Kharif** "monsuunivilja" (arab. *kharif*, "syksy") on Etelä-Aasiassa kesän kosteana monsuunikautena viljeltävä viljaryhmä. Näitä ovat mm. riisi, hirssi, durra, maissi ja puuvilla. Kharif-viljat kylvetään yleensä monsuunisateiden alkaessa kesäkuussa ja korjataan monsuunisateiden loputtua lokakuussa. Monsuuni saattaa eri puolilla alkaa jo maaliskuussa ja päättyä vasta tammikuussa. Kharif-viljoista saatava sato riippuu monsuunin ajankohdasta ja monsuunisateen määrästä. 1800-luvulla oli Intiassa monia nälänhätiä esimerkiksi siksi, että monsuunisateet loppuivat yhtäkkiä. Toisaalta liian runsas sade saattoi tuhota ragi-hirssin.

Kharif-viljan vuodenaikavastakohta on rabi-vilja, kuten vehnä. Kuivana alkukesän kautena rabi- ja kharif-viljojen välillä saatetaan kasvattaa zaid-lajikkeita.

## Lähteet
Zaid (lajike)

**Zaid** on Etelä-Aasiassa kuivana alkukesänä viljeltävä vihannes- tai hedelmälajike. Näitä ovat kurkku, vesimeloni ja kurpitsa ja muut näiden sukuiset lajit. Nämä lajit vaativat lämmintä mutta kuivaa säätä ja pitkää valoisaa aikaa. Zaid-lajien kasvatusvuodenaika on maalis-kesäkuussa
El Pason piirikunta (Texas)

**El Pason piirikunta** () on Yhdysvaltain Texasin osavaltiossa sijaitseva piirikunta. Sen väkiluku oli 865&nbsp;657 vuonna 2020 ja sen pinta-ala on 2&nbsp;629 neliökilometriä. Piirikunnan hallintokeskus El Paso on myös sen suurin kaupunki.

## Väestö
Piirikunnan asukkaista 82,8 prosenttia on latinalaisamerikkalaisia, 11,8 prosenttia valkoisia ja 3 prosenttia mustia. 87 prosenttia asukkaista on Yhdysvaltain kansalaisia. Piirikunnan väestön keski-ikä on 32,4 vuotta.

## Kuvia piirikunnasta

Tiedosto:Exterior. U.S. Courthouse, El Paso, Texas LCCN2015645931.tif|Liittovaltion oikeustalo.
Tiedosto:El Paso Skyline.jpg|El Pason kaupunki.


## Lähteet

## Aiheesta muualla
Sandra Hansson

**Sandra Hansson** (s. 2. huhtikuuta 1980 Bäckefors, Bengtsfors, Ruotsi) on ruotsalainen uransa päättänyt maastohiihtäjä. Hän on voittanut Vaasahiihdon naisten sarjan vuosina 2008 ja 2009. Hansson kilpaili Uddevalla IS-seurassa.

## Lähteet
Domnonia

**Domnonia** () oli bretonien varhaiskeskiaikainen ruhtinaskunta nykyisen Bretagnen pohjoisosissa Ranskassa. Ruhtinaskunnalla oli mahdollisesti historiallinen yhteys Dumnoniaan Britteinsaarilla. Omana poliittisena yksikkönään se katosi Bretagnessa varhaiskeskiajan jälkeen.

Domnonian käsittäneen alueen laajuutta ei tunneta tarkasti ja sen alue lienee suurentunut ja pienentynyt eri aikoina. Sen ydinalue käsitti nykyisen Bretagnen pohjoisosat Côtes-d’Armorin ja Finistèren departementtien alueella. 

Domnonian nimi on johdettu vanhasta Lounais-Englantia asuttaneiden brittiheimon nimestä *[[Dumnonit|dumnonii]]* ja heidän asuinalueestaan Dumnonia. Sama heimo antoi nimensä Englannin Devonin nykyiselle kreivikunnalle. Domnoniaan Bretagnessa eli tuolloin Rooman valtakuntaan kuuluneen Armorikan alueelle alkoi saapua brittien muuttoaaltoja ja nimestä päätellen Domnonian asukkaat tulivat Dumnonian alueelta. On mahdollista, että heidän alueensa Englannin kanaalin molemmin puolin muodostivat yhden yhtenäisen roomalaisen civitas-alueen. Rooman romahtaessa alueesta kehittyi varhaiskeskiaikainen kuningaskunta. Cornwallille nimensä antanut civitas *[[cornovii]]* muodosti Domnonian tapaan Cornouaille eli Kernev nimisen valtion Bretagnen luoteisosiin.

Bretagnelaisissa historiallisissa lähteissä Domnonia mainitaan kuninkaiden eli *reges* hallitsemana valtiona. Merovingien frankkivaltakunnan lähteet puhuvat heistä puolestaan vain kreiveinä eli *comtes*. Historiallisten lähteiden perusteella ehkä tunnetuin Domnonian hallitsija oli 600-luvulla elänyt Iudichael. Domnonia mainitaan myös bretagnelaisen pyhimyksen Gwennolen (*Uuinuualoe*) elämäkerrassa, jonka kirjoittaja mainitsee Domnonian olleen tunnettu pyhänhäväistyksistään ja haureista juhlista. Bretagnen sittemmin yhdistyessä Domnonia katosi merkittävänä tekijänä varhaiskeskiajan jälkeisen Bretagnen poliittisessa tai kirkollisessa hallinnossa. Kuitenkin ennen Napoleonin valtaannousua osa ruhtinaskunnan alueesta muodosti *Domnonée*-nimisen aluehallinnollisen yksikön.

## Lähteet
Luuka Jones

**Luuka Jones** (s. 18. lokakuuta 1988 Tauranga, Uusi-Seelanti) on uusiseelantilainen koskipujottelija.

## Ura
Jones aloitti kilpailemisen vuonna 2003 ollessaan 14-vuotias. Vuoden 2008 kesäolympialaisissa hän osallistui naisten koskimelonnan kajakkiyksikköön, mutta tuli maaliin viimeisenä. Seuraavissa vuoden 2012 kesäolympialaisissa hän tuli naisten koskimelonnan kajakkiyksikössä sijalle 14. Vuoden 2016 kesäolympialaisissa Rio de Janeirossa Jones saavutti olympiahopeaa naisten koskimelonnan kajakkiyksikössä espanjalaisen Maialen Chourrautin voittaessa.

Jones saavutti La Seu d'Urgell'n MM-kilpailuissa 2019 pronssia kajakkiyksiköiden henkilökohtaisessa kilpailussa.

## Lähteet
Garrotxa (juusto)

**Garrotxa** on Espanjan Kataloniasta lähtöisin oleva vuohenmaitojuusto.

Garrotxa on nimensä mukaisesti peräisin Garrotxan kunnasta Gironan maakunnasta Kataloniasta. Juuston valmistus katosi lähes kokonaan Espanjan diktaattori Francisco Francon valtakaudella, jolloin juustojen valmistukselle asetettiin suuret tuotantokiintiöt, jotka tekivät pientuottajien juustonvalmistuksesta mahdotonta. Juuston valmistusta elvytettiin 1980-luvun alkupuolella. Elvytystoimien merkittäviä vaikuttajia olivat Enric Canut ja Ramón Badía, jotka tarjosivat paikallisille garrotxalaisille koulutusta ja teknistä tukea juuston valmistukseen. Lisäksi maaseudulle muutti uusia yrittäjiä muualta Espanjasta. Elvytystoimien lopputuloksena oli nykyinen Garrotxa-juusto. Sittemmin juustolle on pyritty saamaan Euroopan unionin nimisuojajärjestelmän mukainen suojattu maantieteellinen merkintä.

Garrotxa valmistetaan pastöroidusta vuohenmaidosta ja suurin osa juuston valmistajista on perheyrityksiä. Juustoa valmistettaessa sitä kypsytetään neljästä viikosta kolmeen kuukauteen. Valmiita juustokiekkoja tehdään kahdessa eri koossa, 500 gramman ja 1&nbsp;100 gramman kiekkoina. Suurin osa tuotannosta myydään paikallisesti ja noin 20&nbsp;% viedään ulkomaille. Valmis juusto on kuoreltaan sinisen harmaata ja sisällöltään valkoista. Rakenteeltaan juusto on kosteaa, kohtalaisen pehmeää ja sileää. Sen makua on kuvailtu voiseksi ja hieman kirpeäksi tai happamaksi.

## Lähteet
Silja Eskelinen

**Silja Eskelinen** (s. 26. elokuuta 1993) on suomalainen salibandyn pelaaja, pelipaikaltaan puolustaja. Hän on pelannut Suomen naisten maajoukkueessa 43 ottelua ja saavuttanut MM-hopeaa Tampereella 2015, Bratislavassa 2017 ja Uppsalassa 2021. Hän on tehnyt maaotteluissa seitsemän maalia ja saanut kuusi syöttöpistettä.

Naisten Salibandyliigassa Eskelinen on edustanut Tikkurilan Tiikereitä vuosina 2009–2013 sekä nurmijärveläistä SB-Prota vuosina 2013–2016 ja 2018–2020. Hän on voittanut SM-kultaa vuosina 2014 ja 2019 sekä saavuttanut SM-hopeaa vuonna 2015 ja SM-pronssia 2016. Kaudet 2016–2018 Eskelinen pelasi Sveitsin liigassa Piranha Churin joukkueessa ja voitti jälkimmäisellä kaudella Sveitsin-mestaruuden. Vuonna 2020 hän siirtyi ruotsalaisseura Malmö FBC:hen.

## Lähteet
Laura Hietamäki

**Laura Hietamäki** (s. 27. helmikuuta 1991) on suomalainen salibandyn pelaaja, pelipaikaltaan hyökkääjä. Hän on pelannut Suomen naisten maajoukkueessa 13 ottelua ja saavuttanut MM-hopeaa Tampereella 2015. Hän on tehnyt maaotteluissa kolme maalia. Hän saavutti alle 19-vuotiaiden MM-kilpailuissa hopeaa vuonna 2010.

Naisten Salibandyliigassa eli nykyisessä F-liigassa Hietamäki on edustanut SB-Prota kaudesta 2010–2011 alkaen. Hän on voittanut SM-kultaa vuosina 2014, 2018 ja 2019 ja saavuttanut SM-hopeaa vuosina 2012, 2013, 2015, 2017 ja 2021 sekä SM-pronssia 2011 ja 2016. Hän on pelannut liigassa kauden 2024–2025 loppuun mennessä 325 runkosarjaottelua, joissa hän on tehnyt 183 maalia ja saanut 203 syöttöpistettä, sekä 113 pudotuspeliä, joissa hän on tehnyt 50 maalia ja antanut 51 maalisyöttöä.

Laura Hietamäen kaksossisko Mirja Hietamäki on myös salibandyn pelaaja.

## Lähteet
VAX-11/780

**VAX-11/780** oli Digital Equipment Corporationin VAX-minitietokoneiden ensimmäinen malli, joka esiteltiin 25. lokakuuta 1977. Tietokonetta kutsuttiin ensimmäiseksi yhden MIPSin tietokoneena (miljoona käskyä sekunnissa), mutta myöhempien testien perusteella todellinen suorituskyky on tästä pienempi.

Tietokoneen 32-bittinen suoritinarkkitehtuuri oli toteutettu TTL-logiikkapiireillä, joka myöhemmin toteutettiin kahdella VLSI-mikropiirillä MicroVAX-mallissa.
Tietokoneen mukana tuli VMS-käyttöjärjestelmä.

Bell Labs osti mallin tietokoneen ja kehitti UNIX-käyttöjärjestelmästä ja C-kielen kääntäjästä versiot tietokoneelle. Bell Labsin käyttämässä mallissa oli puoli megatavua muistia. Berkeleyssä kehitettiin Bell Labsin 32/V-versioon tuki näennäismuistille VAX-alustalla, jonka jälkeen BSD:n ohjelmat siirrettiin VAX:lle.

*[[Lode Runner]]* -pelin edeltäjä kehitettiin saman mallin tietokoneella ennen sen muokkaamista Apple II:lle.

## Lähteet

## Aiheesta muualla
* Dokumentaatiota bitsavers.org-palvelussa
Isabel Coixet

**Isabel Coixet** (s. 9. huhtikuuta 1962 Barcelona) on espanjalainen elokuvaohjaaja, joka muutti Yhdysvaltoihin 1990-luvulla. Hän on voittanut lukuisia Goya-palkintoja. 

Coixet on tehnyt elokuvia siitä asti, kun sai rippilahjaksi 8-mm kameran. Hän opiskeli historiaa ja työskenteli mainostoimistossa ennen kuin alkoi ohjata mainoselokuvia.

Coixetin elokuvia ovat muun muassa *[[Pariisi, rakkaudella]]* (2006), *[[Kauneuden valta]]* (2008) ja *[[Sanojen salaisuus]]* (*La vida secreta de las palabras*, 2005).

## Lähteet
Katie Bouman

**Katie Bouman** (s. 1989) on yhdysvaltalainen tietojenkäsittelytieteilijä, jonka erityisalaa on kuvankäsittely. Hänen johdollaan kehitettiin algoritmi, jonka avulla huhtikuussa 2019 saatiin kuva mustasta aukosta. Algoritmi käsittelee Event Horizon Telescopen tuottamia valtavia tietomääriä.

Bouman väitteli sähkötekniikan ja tietojenkäsittelyn tohtoriksi Massachusetts Institute of Technologyssä (MIT) vuonna 2017. Hän suoritti tohtorin tutkinnon jälkeisiä opintojaan (postdoc) Harvard-Smithsonian Center for Astrophysicsissä, mutta sopi siirtyvänsä apulaisprofessoriksi California Institute of Technologyyn (Caltech) syksyllä 2019.

Mustan aukon kuvan julkistuksen jälkeen Boumanista tuli internet-ilmiö, kun hänen osuuttaan projektissa sekä liioiteltiin että vähäteltiin.

## Lähteet

## Aiheesta muualla
* How to take a picture of a black hole, Katie Bouman, TEDx, YouTube
Heidi Lirkki

**Heidi Lirkki** (s. 31. elokuuta 1990) on suomalainen salibandyn pelaaja, pelipaikaltaan hyökkääjä. Ensimmäiset ottelunsa naisten Salibandyliigassa hän pelasi kausilla 2007–2008 ja 2008–2009 Tapanilan Erä III:n joukkueessa mutta liigajoukkueen vakiokokoonpanoon hän nousi vasta kaudella 2010–2011. Kaudet 2014–2017 hän edusti lappeenrantalaista NST:tä ja kaudet 2017–2020 nurmijärveläistä SB-Prota. Hän on voittanut SM-kultaa vuosina 2016, 2018 ja 2019 sekä saavuttanut SM-pronssia vuonna 2015.

Lirkki on pelannut Suomen naisten maajoukkueessa neljä ottelua ja saanut niissä kaksi syöttöpistettä.

Heidi Lirkin kaksossisko Jaana Lirkki on myös salibandyn pelaaja.

## Lähteet
Anu Raatevaara

**Anu Raatevaara** (s. 4. tammikuuta 1996) on suomalainen salibandyn pelaaja, pelipaikaltaan puolustaja. Hän on naisten Salibandyliigassa edustanut lappeenrantalaista NST:tä kausina 2012–2014 sekä nurmijärveläistä SB-Prota kaudesta 2014–2015 alkaen. Hän on voittanut SM-kultaa vuosina 2018 ja 2019 ja saavuttanut SM-hopeaa vuosina 2015, 2017 ja 2021 sekä SM-pronssia vuonna 2016. Hän on pelannut liigan runkosarjassa yhteensä 146 ottelua, joissa hän on tehnyt 38 maalia ja saanut 30 syöttöpistettä, sekä pudotuspeleissä 56 ottelua, joissa hän on tehnyt kuusi maalia ja antanut viisi maalisyöttöä. Raatevaaran kasvattajaseura on sysmäläinen Bandy Boys -88.

## Lähteet
Nea Suominen

**Nea Suominen** (s. 11. huhtikuuta 1991) on suomalainen salibandyn pelaaja, pelipaikaltaan hyökkääjä. Hän on naisten Salibandyliigassa edustanut Tapanilan Erä III:ta kausina 2010–2012 ja 2013–2016, Tikkurilan Tiikereitä kaudella 2012–2013, EräViikinkejä kaudella 2016–2017 sekä nurmijärveläistä SB-Prota kaudella 2018–2019. Kauden 2017–2018 hän pelasi II-divisioonassa Jokerien joukkueessa. Hän voitti Suomen-mestaruuden vuonna 2019.

## Lähteet
Laura Manninen (salibandyn pelaaja)

**Laura Manninen** (s. 14. heinäkuuta 1993) on suomalainen salibandyn pelaaja, pelipaikaltaan puolustaja. Hän on pelannut Suomen naisten maajoukkueessa vuoden 2025 loppuun mennessä 111 ottelua ja saavuttanut MM-hopeaa Ostravassa 2013, Bratislavassa 2017, Uppsalassa 2021 ja Singaporessa 2023 sekä MM-pronssia Neuchâtelissa 2019. Vuonna 2012 hän voitti nuorten maailmanmestaruuden. Hän on tehnyt naisten maaotteluissa 20 maalia ja saanut 27 syöttöpistettä.

Naisten Salibandyliigassa Manninen on edustanut Tikkurilan Tiikereitä kaudet 2009–2013, nurmijärveläistä SB-Prota kauden 2013–2014, jolloin hän voitti Suomen-mestaruuden, ja Porvoon Salibandyseuraa kaudesta 2022–2023 alkaen. Hän edusti kausina 2014–2022 Ruotsin liigassa pelaavaa Pixbo Wallenstamia ja voitti yhden Ruotsin-mestaruuden ja yhden Champions Cupin mestaruuden.

## Lähteet
Jaana Lirkki

**Jaana Lirkki** (s. 31. elokuuta 1990) on suomalainen salibandyn pelaaja, pelipaikaltaan hyökkääjä. Hän on pelannut Suomen naisten maajoukkueessa 27 ottelua ja saavuttanut MM-hopeaa Tampereella 2015. Hän on tehnyt maaotteluissa seitsemän maalia ja saanut kahdeksan maalisyöttöä.

Lirkki pelasi ensimmäiset ottelunsa naisten Salibandyliigassa kaudella 2008–2009 Tapanilan Erä III:n joukkueessa. Kaudet 2010–2016 hän on edustanut lappeenrantalaista NST:tä ja vuodesta 2016 nurmijärveläistä SB-Prota. Hän on voittanut SM-kultaa vuosina 2016, 2018 ja 2019 ja saavuttanut SM-hopeaa vuosina 2011, 2017 ja 2021 sekä SM-pronssia 2012 ja 2015. Lirkki teki vuoden 2019 viidennen loppuottelun jatkoajalla mestaruuden ratkaisseen maalin.

Jaana Lirkin kaksossisko Heidi Lirkki on myös salibandyn pelaaja.

## Lähteet
Tiltu Siltanen

**Tiltu Siltanen** (s. 15. huhtikuuta 1989) on suomalainen salibandyn pelaaja, pelipaikaltaan maalivahti. Hän on pelannut Suomen naisten maajoukkueessa 56 maaottelua ja saavuttanut MM-hopeaa Bratislavassa 2017, jolloin hänet valittiin kisojen tähdistökentälliseen, ja Uppsalassa 2021 sekä MM-pronssia Neuchâtelissa 2019.

Naisten Salibandyliigassa Siltanen on edustanut Porvoon Salibandyseuraa, lappeenrantalaista NST:tä ja vuodesta 2013 nurmijärveläistä SB-Prota. Hän on voittanut SM-kultaa vuosina 2014, 2018 ja 2019 ja saavuttanut SM-hopeaa vuosina 2008, 2011, 2015 ja 2017 sekä SM-pronssia 2007, 2009, 2012 ja 2016. Kauden 2012–2013 Siltanen pelasi Sveitsin liigassa Piranha Churin joukkueessa ja voitti Sveitsin-mestaruuden ja Sveitsin cupin. Vuonna 2020 hän siirtyi ruotsalaisseura Malmö FBC:hen.

## Lähteet
Sanni Nieminen

**Sanni Nieminen** (s. 4. elokuuta 1991) on suomalainen salibandyn pelaaja, joka on pelannut niin puolustajana kuin hyökkääjänäkin. Hän on pelannut Suomen naisten maajoukkueessa 64 ottelua ja saavuttanut MM-hopeaa Tampereella 2015, Bratislavassa 2017 ja Uppsalassa 2021 sekä MM-pronssia Neuchâtelissa 2019. Hän on tehnyt maaotteluissa 23 maalia ja saanut 13 syöttöpistettä.

Naisten Salibandyliigassa Nieminen on edustanut tamperelaista Classicia kaudella 2009–2010, kausilla 2011–2018 sekä jälleen kaudesta 2019–2020 alkaen. Hän on voittanut SM-kultaa vuosina 2010, 2012, 2013, 2015 ja 2017 sekä saavuttanut SM-hopeaa vuosina 2014, 2016 ja 2018. Kauden 2018–2019 hän pelasi Sveitsin liigassa Piranha Churin joukkueessa ja saavutti hopeaa. Niemisen kasvattajaseura on huittislainen SBS Rupu.

## Lähteet